《探梅分韵得香字》
宋代·于石

绝壁两屦云，荒村半桥霜。
孤往欲何之，林下幽径长。
寒梅在何许，临风几徜徉。
谁家断篱外，一枝寄林塘。
水静不摇影，竹深难护香。
无言独倚树，山空月荒凉。

作者简介：元间婺州兰溪人，字介翁，号紫岩，更号两溪。貌古气刚，喜诙谐，自负甚高。宋亡，隐居不出，一意于诗。豪宕激发，气骨苍劲，望而知其为山林旷士。有《紫岩集》。